|  |
| --- |
| **N Á R O D N Á R A D A  S L O V E N S K E J R E P U B L I K Y** |
| **IV. volebné obdobie** |

**Návrh**

**zákon**

**z.........2008,**

**ktorým sa mení a dopĺňa**

**zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 523/2004 Z. z., zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z. zákona č. 257/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z. a zákona č. 653/2007 Z. z. sa mení a dopĺňa takto:

1. V § 8 odsek 2 sa vypúšťa slovo „spravidla“ a štvrtá a piata veta.
2. Za § 8 sa vkladá nový § 8a, ktorý vrátane nadpisu znie:

„**§ 8a**

**Poskytovanie dotácie**

1. Rozsah a ďalšie podmienky poskytovania dotácií a spôsob ich poskytovania ustanoví všeobecne záväzný právny predpis, ktorý vydá správca kapitoly, ktorý je orgánom štátnej správy, ak nie sú ustanovené osobitným zákonom. Správca kapitoly všeobecne záväzným predpisom ustanoví aj kritériá na poskytovanie dotácií a váhu jednotlivých kritérií pre rozhodovanie o pridelení dotácie. Ak správca kapitoly nie je orgánom štátnej správy, môže poskytovať dotácie za podmienok ustanovených zákonom.
2. Správca kapitoly alebo orgán štátnej správy, ktorý je svojimi príjmami a výdavkami napojený na štátny rozpočet alebo iná rozpočtová organizácia, ak tak ustanoví osobitný zákon, ktorý podľa § 8 ods. 2 poskytuje dotácie zo štátneho rozpočtu môže na posúdenie žiadostí na poskytnutie dotácie zriadiť ako poradný orgán komisiu. Pravidlá pre vytváranie komisie na posúdenie žiadostí o dotáciu a sp§sob jej zloženia, rokovania a rozhodovania ustanoví všeobecne záväzný právny predpis, ktorý vydá správca kapitoly.
3. Správca kapitoly alebo orgán štátnej správy, ktorý je svojimi príjmami a výdavkami napojený na štátny rozpočet alebo iná rozpočtová organizácia, ak tak ustanoví osobitný zákon, ktorý podľa § 8 ods. 2 poskytuje dotácie zo štátneho rozpočtu, zohľadňuje pri rozhodovaní o poskytnutí dotácie len kritériá ustanovené zákonom a všeobecne záväzným právnym predpisom vydaným správcom kapitoly a pri rozhodovaní nesmie uprednostniť osobný záujem, záujem svojich blízkych alebo inak spriaznených osôb.
4. Žiadateľovi, ktorý nie je subjektom verejnej správy možno dotáciu poskytnúť len v prípade, ak nemá záväzky voči subjektom verejnej správy po lehote splatnosti. Neexistenciu záväzkov po lehote splatnosti voči subjektom verejnej správy, ktorými sú správca dane, sociálna poisťovňa a zdravotná poisťovňa sa preukazuje potvrdeniami týchto subjektov. Žiadateľ nepreukazuje neexistenciu záväzkov podľa predchádzajúcej vety, ak si správca kapitoly alebo orgán štátnej správy, ktorý je svojimi príjmami a výdavkami napojený na štátny rozpočet, alebo iná rozpočtová organizácia, ak tak ustanoví osobitný zákon, ktorý podľa § 8 ods. 2 poskytuje dotácie zo štátneho rozpočtu príslušnú informáciu vyžiada priamo od správcu dane, sociálnej poisťovne a zdravotnej poisťovne alebo ak týmito informáciami disponuje v rámci svojej pôsobnosti.
5. Správca kapitoly alebo orgán štátnej správy, ktorý je svojimi príjmami a výdavkami napojený na štátny rozpočet, alebo iná rozpočtová organizácia, ak tak ustanoví osobitný zákon, ktorý podľa § 8 ods. 2 poskytuje dotácie zo štátneho rozpočtu, je povinný na svojej internetovej stránke zverejniť najneskôr do 15 dní od rozhodnutia o poskytnutí alebo neposkytnutí dotácie
	1. názov fyzickej osoby alebo právnickej osoby žiadateľa o dotáciu (aj tých, ktorým dotácia rozhodnutím nebola pridelená)
	2. výšku požadovanej dotácie,
	3. účel na ktorý bola dotácia požadovaná,
	4. vyhodnotenie žiadosti z hľadiska kritérií, ktoré boli ustanovené na poskytnutie dotácie s uvedením bodov alebo percentuálnym vyjadrením vo vzťahu k jednotlivým kritériám,
	5. výšku poskytnutej dotácie, ak bola dotácia poskytnutá,
	6. zoznam osôb, ktoré posudzovali splnenie podmienok na poskytnutie dotácie,
	7. osobu, ktorá rozhodla o poskytnutí dotácie v prípade, ak o poskytnutí dotácie nerozhodoval priamo štatutárny orgán,
	8. štatút a rokovací poriadok komisie, ktorá posudzovala žiadosť o poskytnutie dotácie, ak bol vydaný.
6. Ak dotácia žiadateľovi poskytnutá nebola, zverejňujú sa údaje podľa odseku 5 písm. a) až d) a f) až h).

(7) Ustanovenia odseku 1 až 6 sa použijú aj na použitie prostredkov Európskej únie.“.

**Čl. II**

Tento zákon nadobúda účinnosť 1. augusta 2008.